મળતી માહિતી મુજબ રાણીપના ગાયત્રી મંદિર રોડ પર આવેલી ‌પ્રગટ પુરુષોત્તમ સોસાયટીમાં રહેતા અને બિલ્ડિંગ કન્સ્ટ્રક્શનનો વ્યવસાય કરતા રાજેન્દ્રભાઈ પટેલ તેમના મિત્ર વિજય ઠાકુર અને સર્વેશ યાદવ સાથે ન્યૂ રાણીપના પ્રમુખ બંગલોઝ નજીક પોતાની જમીન પર આવેલી ઓફિસમાં ગત રાત્રે મેચ જોઈ રહ્યા હતા. દરમિયાનમાં બાઈક પર આવેલા બે હેલ્મેટધારી ઈસમોએ ઓફિસ પર એક રાઉન્ડ ફાયરિંગ કર્યું હતું. ફાયરિંગ કર્યા બાદ તેઓ ફરાર થઈ ગયા હતા.